དེ་རིང་སྔ་ཐོག་ཚོུད་༩པ་ཡོལ་ཙམ་ལ་ལྡི་ལི་མངའ་སྡེ་གཞུང་གིས་གོ་སྒྲིག་གནང་ཐོག་ཁུལ་དེར་རྟེན་གཞི་བྱས་པའི་ཚོམས་ར་ཆེན་མོར་སྐུ་མགྲོན་གཙོ་བོ་༸གོང་ས་༸སྐྱབས་མགོན་ཆེན་པོ་མཆོག་དང་ལྡི་ལིའི་སྤྱི་ཁྱབ་བློན་ཆེན་སྐུ་ཞབས་ལགས།དམིགས་བསལ་སྐུ་མགྲོན་ལྡི་ལིའི་སྤྱི་ཁྱབ་བློན་ཆེན་གཞོན་པ་དང་ཤེས་རིག་བློན་ཆེན་གཅིག་ལྕོགས་སྐུ་ཞབས་ལགས།ལྡི་ལི་མངའ་སྡེ་གཞུང་གི་སྟངས་འཛིན་འོག་ཡོད་པའི་གཞུང་གི་སློབ་གྲྭ་ཁག་ཆིག་སྟོང་ལྷག་ཙམ་གྱི་འབྲེལ་ཡོད་དགེ་ལས་སློབ་མ་བཅས་ལྷན་ཞུགས་ཐོག་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་གིིས་མི་ཚེའི་ནང་བྱམས་སྙིང་རྗེ་དང་བདེ་སྐྱིད་ཀྱི་བསླབ་བྱ་དེ་དག་ལག་བསྟར་གང་མང་གནང་ཐུབ་ཚེ་ཁོང་ཁྲོ་དང་རང་གཅེས་འཛིན་གྱི་བསམ་བློ་སོགས་སེམས་ཚོར་དྲག་པོའི་ཆ་དེ་དག་ལ་ཉུང་དུ་འགྲོ་བར་དགེ་མཚན་ཆེན་པོ་ཡོད་པའི་སྐོར་དང་།འཛམ་བུ་གླིང་འདིར་ཡོད་པའི་འགྲོ་བ་མི་ཐེར་འབུམ་བདུན་པོ་ཚང་མར་འཛམ་གླིང་འདི་ཞི་བདེ་དང་བདེ་སྐྱིད་ལྡན་པ་ཞིག་བཟོ་རྒྱུའི་འགན་དང་ནུས་པ་གཅིག་མཚུངས་ཡོད་སྟབས།ཚང་མས་བྱམས་སྙིང་རྗེ་དང་བདེ་སྐྱིད་ཀྱི་བསླབ་བྱ་ཉམས་ལེན་གནང་ནས་རིམ་བཞིན་རང་ཉིད་ཀྱི་ནང་མི་དང་ཁྱིམ་མཚེས།དེ་བཞིན་སྤྱི་ཚོགས་ཁྱོན་ལ་ཁྱབ་སྤེལ་གནང་རྒྱུ་གལ་ཆེན་ཡིན་པའི་བཀའ་སྩལ།